Mađioničarski trikovi koje možeš izvesti već danas:
· Mađioničarski trik: „Novčić iz zraka“
Ovaj trik ne može biti lakši, a izvodiš ga sjedeći za stolom. Postavi novčić na stol lijevom rukom. Reci nešto poput: „Vidi ovo!” i posegni prema novčiću desnom rukom. Zatim pritisni kovanicu prstima desne ruke tako da pokrivaš stol njenom dužinom. Povuci kovanicu prema sebi kližući je po stolu. Prilikom povlačenja novčića prema sebi dopusti da ti padne u krilo. Nakon što podigneš ruku od stola, ruka ti treba izgledati kao da još uvijek drži novčić (koji je sada u krilu). Zagledaj se u ruku u kojoj bi kovanica trebala biti, izgovori čarobne riječi te otvori ruku. Novčić je nestao!
 
· Mađioničarski trik: „Čarobno uže“
Sigurno ste se pitali kako mađioničari jednim dahom uspiju stvoriti čvor na užetu. Došlo je vrijeme da i vi naučite!
 Oba kraja užeta stavite u dlan, recite magičnu riječ “Abra-ka-Dabra”, snažno puhnite u ruku te ispustite jedan kraj užeta. “Ta-da” na jednom kraju užeta bit će čvor. No, kako stvoriti čvor?
Vrlo jednostavno – prije nastupa na jednom kraju užeta oblikujte čvor te ga prije nastupa stavite u dlan i prekrijte prstima.
 
· Mađioničarski trik: „Leteća olovka“
Polegni olovku na lijevi dlan. Objasni prijateljima kako ti ruka treba biti jako mirna (istovremeno postavljaš desnu ruku oko zapešća lijeve ruke). Okreni lijevu ruku. Prilikom okretanja, kažiprst desne ruke tajno pomiči preko olovke. Prije nego što trik pokažeš prijateljima, provjeri kako to izgleda ispred ogledala.
 
· Mađioničarski trik: „Ledene kockice”
Potrebna ti je šalica, komad spužve, dvije kocke leda i čaša vode. Priprema: Postavi spužvu na dno šalice. Na spužvu postavi kockice leda.
1. Prelij vodu iz čaše u šalicu (prije izvođenja trika, morat ćeš eksperimentirati s količinom vode koju tvoja spužva može upiti. Što više vode možeš izliti iz čaše u šalicu, trik će biti impresivniji, a uliješ li previše, nakon okretanja šalice u kojoj se nalazi spužva, voda će se iscuriti s ledom).
2. Izgovori nekoliko čarobnih riječi te okreni šalicu – iz nje će ispasti led. Neka tvoji     prijatelji provjere radi li se o pravome ledu, a dok oni provjeravaju led, pospremi šalicu ili je zamijeni sa šalicom bez spužve.
 
· Mađioničarski trik: „Paprena čaša“
Ovaj će trik pobuditi maštu malim čarobnjacima te svima onima koji se tako osjećaju!
 Za izvođenje ovog trika zamolite nekog iz publike da vam pomogne. No, prije toga napunite posudu vodom iz slavine te u njega sipajte mljeveni papar tako dugo dok površina ne bude prekrivena.
Zamolite vašeg prijatelja da uroni ruke u vodu i pokuša razmaknuti papar od ruku. Naravno, njemu to neće poći za rukom.  U čemu je tajna?
Prije samog izvođenja ovog trika namažite svoje ruke tvrdim sapunom za ruke te oduševite svoju vjernu publiku!

